title: Решение на Съвета от 21 октомври 2010 година за назначаване на членовете и заместник-членовете на Консултативния комитет за координация на системите за социална сигурност

text:
               27.10.2010

               BG

               Официален вестник на Европейския съюз

               C 290/5

         РЕШЕНИЕ НА СЪВЕТА
   от 21 октомври 2010 година
   за назначаване на членовете и заместник-членовете на Консултативния комитет за координация на системите за социална сигурност
   2010/C 290/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), и по-специално член 75 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               С Регламент (ЕО) № 883/2004 беше създаден Консултативен комитет за координация на системите за социална сигурност.

               (2)

               В Регламент (ЕО) № 883/2004, с който се създава Консултативен комитет за координация на системите за социална сигурност, не се уточнява продължителността на мандата на членовете и заместник-членовете. Ето защо в решението за назначаване на членовете и заместник-членовете Съветът следва да определи продължителността на техния мандат. За да се избегне ненужната административна тежест мандатът следва да бъде достатъчно дълъг, като се отчита и фактът, че е обичайна практика този тип консултативни комитети да заседават само веднъж или два пъти годишно. С установяването на петгодишен мандат се избягва прекалено честото основно подновяване на състава на комитета,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове на Консултативния комитет за координация на системите за социална сигурност за периода от 20 октомври 2010 г. до 19 октомври 2015 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Белгия

               Г-н Keyina MPEYE

               Г-жа Alix GEYSELS

               България

               Г-жа Добринка БОНЕВА

               Г-жа Ева ТОШЕВА

               Чешка република

               Г-н Jiří BAUER

               Г-жа Gabriela PIKOROVÁ

               Дания

               Г-жа Vibeke DALBRO

               Г-жа Karin MØHL LARSEN

               Германия

               Г-н Helmut WEBER

               Г-н Matthias HAUSCHILD

               Естония

               Г-жа Evelyn HALLIKA

               Г-жа Inga PRONINA

               Ирландия

               Гърция

               Г-жа Anna RIZOU

               Г-жа Ioanna BOUZALAKOU

               Испания

               Г-жа Marta Lucía VIVES CABALLERO

               Г-жа Ainhoa LÓPEZ DE GOICOECHEA URZAINQUI

               Франция

               Г-жа Christiane LABALME

               Г-н Jean-Claude FILLON

               Италия

               Кипър

               Г-н Nicolas ARTEMIS

               Г-н Andreas KYRIAKIDES

               Латвия

               Г-жа Jana MUIŽNIECE

               Г-н Reinis JOKSTS

               Литва

               Г-жа Mariana ŽIUKIENÈ

               Г-жа Romalda BARANAUSKIENĖ

               Люксембург

               Г-н Claude EWEN

               Г-н Romain EWERT

               Унгария

               Малта

               Нидерландия

               Австрия

               Г-н Manfred PÖLTL

               Г-н Heinz WITTMANN

               Полша

               Г-жа Grażyna SYPNIEWSKA

               Г-жа Elżbieta TOMASZEWSKA

               Португалия

               Г-н José Nuno RANGEL CID PROENÇA

               Г-жа Elisabete Maria SOUSA SILVEIRA

               Румъния

               Г-жа Adriana STOINEA

               Г-жа Raluca LUCHIAN

               Словения

               Г-жа Alenka ŽAGAR

               Г-жа Zvezdana VEBER-HARTMAN

               Словакия

               Г-н Jaroslav KOVÁČ

               Г-жа Etela KISSOVÁ

               Финландия

               Г-жа Carin LINDQVIST-VIRTANEN

               Г-н Pasi MUSTONEN

               Швеция

               Г-жа Lena MALMBERG

               Г-жа Gunnel VILÉN

               Обединено кралство

               Г-жа Fiona KILPATRICK

               Г-жа Ute CHATTERJEE

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Белгия

               Г-н Koen MEESTERS

               Г-жа Estelle CEULEMANS

               България

               Г-жа Ася ГОНЕВА

               Г-жа Величка МИКОВА

               Чешка република

               Г-жа Jaroslava BAUEROVÁ

               Г-жа Helena ČORNEJOVÁ

               Дания

               Г-н Michael JACOBSEN

               Г-н Christian SØLYST

               Германия

               Г-н Robert NAZAREK

               Г-н Max EPPELEIN

               Естония

               Г-жа Kaja TOOMSALU

               Г-н Margo KIKAS

               Ирландия

               Гърция

               Испания

               Г-н Carlos BRAVO FERNÁNDEZ

               Г-жа Ana María CORRAL JUAN

               Франция

               Г-н Pierre Yves CHANU

               Г-н Abdou ALI MOHAMED

               Италия

               Кипър

               Г-н Nicos GREGORIOU

               Г-н Nicos EPISTITHIOU

               Латвия

               Г-жа Irīna HOMKO

               Г-жа Nataļja MICKEVIČA

               Литва

               Г-н Vydas PUSKEPALIS

               Г-н Ričardas GARUOLIS

               Люксембург

               Г-н Eduardo DIAS

               Г-н Vincent JACQUET

               Унгария

               Малта

               Нидерландия

               Австрия

               Г-жа Martina THOMASBERGER

               Г-жа Dinah DJALINOUS-GLATZ

               Полша

               Г-жа Elżbieta TAMBORSKA

               Г-жа Katarzyna SOSNOWSKA

               Португалия

               Г-жа Ana Cecília SENA SIMÕES

               Г-жа Ana Paula BERNARDO

               Румъния

               Словения

               Г-н Goran LUKIČ

               Г-н Aljoša ČEČ

               Словакия

               Г-жа Mária SVOREŇOVÁ

               Г-жа Zdena DVORANOVÁ

               Финландия

               Г-н Jarmo PÄTÄRI

               Г-жа Heli PUURA

               Швеция

               Г-жа Ellen NYGREN

               Г-н Samuel ENGBLOM

               Обединено кралство

               Г-н Richard EXELL

               Г-н Sean BAMFORD

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Белгия

               Г-жа Monica DE JONGHE

               Г-жа Hilde THYS

               България

               Г-н Румен РАДЕВ

               Г-н Теодор ДЕЧЕВ

               Чешка република

               Г-н Luděk MAZUCH

               Г-н Jiří SVOBODA

               Дания

               Г-н Flemming DREESEN

               Г-н Henning GADE

               Германия

               Г-жа Angela SCHNEIDER-BODIEN

               Г-жа Susanne LEXA

               Естония

               Г-жа Victoria METS

               Г-жа Katrin TRUVE

               Ирландия

               Гърция

               Испания

               Г-жа Pilar IGLESIAS VALCARCE

               Г-н Roberto SUÁREZ SANTOS

               Франция

               Италия

               Кипър

               Г-жа Lena PANAYIOTOU

               Г-н Emilios MICHAEL

               Латвия

               Г-жа Anita LĪCE

               Г-жа Dace ŠAITERE

               Литва

               Г-н Danukas ARLAUSKAS

               Г-жа Dovilė BAŠKYTĖ

               Люксембург

               Унгария

               Малта

               Нидерландия

               Австрия

               Г-жа Ruth TAUDES

               Г-жа Ruth LIST

               Полша

               Г-жа Małgorzata RUSEWICZ

               Г-н Zbigniew ŻUREK

               Португалия

               Г-жа Cristina NAGY MORAIS

               Г-н Nuno BERNARDO

               Румъния

               Словения

               Г-н Tomaž BERNIK

               Г-жа Maja SKORUPAN

               Словакия

               Г-н Jozef ORGONÁŠ

               Г-н Milan CHÚPEK

               Финландия

               Г-н Johan ÅSTRÖM

               Г-н Mikko RÄSÄNEN

               Швеция

               Г-жа Sofia BERGSTRÖM

               Г-жа Catharina BÄCK

               Обединено кралство

               Г-н Neil CARBERRY

               Г-н Ben DIGBY

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Люксембург на 21 октомври 2010 година.

            За Съвета

            Председател

         J. MILQUET

      (1)  ОВ L 166, 30.4.2004 г., стр. 1.


title: 2014/33/ЕС: Решение на Европейската централна банка от 30 август 2013 година относно внасянето на капитала на Европейската централна банка от националните централни банки извън еврозоната (ЕЦБ/2013/31)

text:
               21.1.2014

               BG

               Официален вестник на Европейския съюз

               L 16/63

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 30 август 2013 година
   относно внасянето на капитала на Европейската централна банка от националните централни банки извън еврозоната
   (ЕЦБ/2013/31)
   (2014/33/ЕС)
   ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 47 от него,
   като има предвид, че:

               (1)

               Член 47 от Устава на Европейската система на централните банки и на Европейската централна банка (наричан по-долу „Уставът на ЕСЦБ“) предвижда, че националните централни банки на държавите членки, предмет на дерогация (наричани по-долу „НЦБ извън еврозоната“), не внасят записания от тях капитал, освен ако Генералният съвет, като действа с мнозинство, представляващо поне две трети от записания капитал на Европейската централна банка (ЕЦБ) и поне половината от притежателите на дялове, не вземе решение, че следва да бъде внесен един минимален процент като вноска за покриване на оперативните разходи на ЕЦБ.

               (2)

               Член 1 от Решение ЕЦБ/2013/20 от 21 юни 2013 г. относно внасянето на капитала на Европейската централна банка от националните централни банки извън еврозоната (1) предвижда, че всяка НЦБ извън еврозоната внася 3,75 % от дела си в записания капитал на ЕЦБ, считано от 1 юли 2013 г.

               (3)

               В Решение ЕЦБ/2013/28 от 29 август 2013 г. относно процентното участие на националните централни банки в алгоритъма за записване на капитала на Европейската централна банка (2) се предвижда корекция на алгоритъма за записване на капитала на ЕЦБ (наричан по-долу „капиталов алгоритъм“) в съответствие с член 29.3 от Устава на ЕСЦБ и се установяват с действие от 1 януари 2014 г. новите тегла, определени за всяка НЦБ в коригирания капиталов алгоритъм (наричани по-долу „тегла в капиталовия алгоритъм“).

               (4)

               Записаният капитал на ЕЦБ ще възлиза на 10 825 007 069,61 EUR, считано от 1 януари 2014 г.

               (5)

               Коригираният капиталов алгоритъм налага приемането на ново решение на ЕЦБ, което да отмени Решение ЕЦБ/2013/20 с действие от 1 януари 2014 г. и с което да се определи процентът от записания капитал на ЕЦБ, който НЦБ извън еврозоната са длъжни да внесат с действие от 1 януари 2014 г.,

         ПРИЕ НАСТОЯЩОТО РЕШЕНИЕ:
   Член 1
   Размер и форма на записания и внесен капитал
   Всяка НЦБ извън еврозоната внася 3,75 % от дела си в записания капитал на ЕЦБ, считано от 1 януари 2014 г. Предвид новите тегла в капиталовия алгоритъм, определени в член 2 от Решение ЕЦБ/2013/28, всяка НЦБ извън еврозоната притежава общ записан и внесен капитал в размерите, посочени срещу името ѝ в следната таблица:

               (В евро)

               НЦБ извън еврозоната

               Записан капитал към 1 януари 2014 г.

               Внесен капитал към 1 януари 2014 г.

               Българска народна банка

               92 986 810,73

               3 487 005,40

               Česká národní banka

               174 011 988,64

               6 525 449,57

               Danmarks Nationalbank

               161 000 330,15

               6 037 512,38

               Hrvatska narodna banka

               65 199 017,58

               2 444 963,16

               Lietuvos bankas

               44 728 929,21

               1 677 334,85

               Magyar Nemzeti Bank

               149 363 447,55

               5 601 129,28

               Narodowy Bank Polski

               554 565 112,18

               20 796 191,71

               Banca Națională a României

               281 709 983,98

               10 564 124,40

               Sveriges riksbank

               246 041 585,69

               9 226 559,46

               Bank of England

               1 480 243 941,72

               55 509 147,81

         Член 2
   Коригиране на внесения капитал
   1.   Тъй като всяка НЦБ извън еврозоната вече е платила 3,75 % от дела си в записания капитал на ЕЦБ към 31 декември 2013 г. съгласно Решение ЕЦБ/2013/20, всяка една от тях прехвърля допълнителна сума на ЕЦБ или съответно получава обратно от ЕЦБ определена сума до достигане на сумите, посочени в третата колона на таблицата в член 1.
   2.   Всички прехвърляния съгласно настоящия член се извършват в съответствие с Решение ЕЦБ/2013/29 от 29 август 2013 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал (3).
   Член 3
   Влизане в сила и отмяна
   1.   Настоящото решение влиза в сила на 1 януари 2014 г.
   2.   Решение ЕЦБ/2013/20 се отменя, считано от 1 януари 2014 г.
   3.   Позоваванията на Решение ЕЦБ/2013/20 се считат за позовавания на настоящото решение.

      Съставено във Франкфурт на Майн на 30 август 2013 година.

            Председател на ЕЦБ

         Mario DRAGHI

      (1)  ОВ L 187, 6.7.2013 г., стр. 25.

      (2)  Вж. страница 53 от настоящия брой на Официален вестник.

      (3)  Вж. страница 55 от настоящия брой на Официален вестник.


title: 2010/488/Евратом: Решение на Съвета от 16 ноември 2009 година за одобряване сключването от Комисията на споразумение за сътрудничество между Европейската общност за атомна енергия и правителството на Федеративна република Бразилия в областта на изследванията на енергията от термоядрен синтез

text:
               15.9.2010

               BG

               Официален вестник на Европейския съюз

               L 242/33

         РЕШЕНИЕ НА СЪВЕТА
   от 16 ноември 2009 година
   за одобряване сключването от Комисията на споразумение за сътрудничество между Европейската общност за атомна енергия и правителството на Федеративна република Бразилия в областта на изследванията на енергията от термоядрен синтез
   (2010/488/Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейска общност за атомна енергия, и по-специално член 101, втора алинея от него,
   като взе предвид предложението на Комисията,
   като има предвид, че:

               (1)

               Комисията, в съответствие с директиви на Съвета от 22 юли 2008 г., проведе преговори за споразумение за сътрудничество между Европейската общност за атомна енергия и правителството на Федеративна република Бразилия в областта на изследванията на енергията от термоядрен синтез.

               (2)

               Следва да се одобри сключването на споразумението от Комисията,

         РЕШИ:
   Член единствен
   Одобрява се сключването от Комисията, от името на Европейската общност за атомна енергия, на Споразумение за сътрудничество между Европейската общност за атомна енергия и правителството на Федеративна република Бразилия в областта на изследванията на енергията от термоядрен синтез.
   Текстът на споразумението е приложен към настоящото решение.

      Съставено в Брюксел на 16 ноември 2009 година.

            За Съвета

            Председател

         C. MALMSTRÖM

    ---documentbreak---

               15.9.2010

               BG

               Официален вестник на Европейския съюз

               L 242/34

         СПОРАЗУМЕНИЕ
   за сътрудничество между Европейската общност за атомна енергия и правителството на Федеративна република Бразилия в областта на изследванията на енергията от термоядрен синтез
   ЕВРОПЕЙСКАТА ОБЩНОСТ ЗА АТОМНА ЕНЕРГИЯ (ЕВРАТОМ)
   и
   ПРАВИТЕЛСТВОТО НА ФЕДЕРАТИВНА РЕПУБЛИКА БРАЗИЛИЯ,
   (наричани по-долу „страните“),
   КАТО ИМАТ ПРЕДВИД, че в Споразумението за научно и техническо сътрудничество между Европейската общност и правителството на Федеративна република Бразилия, подписано на 19 януари 2004 г., страните се задължават да насърчават сътрудничеството в областта на изследванията и технологично-развойните дейности,
   В ЖЕЛАНИЕТО СИ да продължат да насърчават развитието на енергията от термоядрен синтез като потенциално приемлив за околната среда, икономически конкурентоспособен и на практика неограничен източник на енергия,
   СЕ СПОРАЗУМЯХА ЗА СЛЕДНОТО:
   Член 1
   Цел
   Целта на настоящото споразумение е да засили сътрудничеството между страните в областите, обхванати от техните съответни програми за термоядрен синтез, на основата на взаимна изгода и всеобща реципрочност, за да бъде развито научното разбиране и технологичните възможности, на които се основава системата за енергия от термоядрен синтез.
   Член 2
   Области на сътрудничество
   Областите на сътрудничество съгласно настоящото споразумение могат да включват следното:

               а)

               токамаци, включително големите проекти на настоящото поколение и дейности, свързани с тези на следващото поколение;

               б)

               алтернативи на токамаци;

               в)

               технология за получаване на енергия от термоядрен синтез с магнитно удържане на плазмата;

               г)

               теорията на плазмата и приложна физика на плазмата;

               д)

               програмни политики и планове; и

               е)

               други области, взаимно договорени писмено между страните, доколкото те са обхванати от съответните им програми.

         Член 3
   Форми на сътрудничество
   1.   Формите на сътрудничество съгласно настоящото споразумение могат да включват, но не се ограничават до следното:

               а)

               обмен и предоставяне на информация и данни за научни и технически дейности, мероприятия, практики и резултати, и за програмни политики и планове, включително обмен на поверителна информация в рамките и условията съгласно членове 6 и 7;

               б)

               обмен на научни работници, инженери и други специалисти за договорени периоди от време с цел участие в експерименти, анализи, проектиране и други научноизследователски и развойни дейности в съответствие с член 8;

               в)

               организиране на семинари и други срещи за обсъждане и обмен на информация по съгласувани теми в областите, изброени в член 2, и за определяне на дейности по сътрудничество, които могат да бъдат ползотворно предприети в съответствие с член 5;

               г)

               обмен и предоставяне на образци, материали, оборудване (инструменти и компоненти) за експерименти, изпитвания и оценка в съответствие с членове 9 и 10;

               д)

               реализирането на съвместни проучвания, проекти или експерименти, включително съвместното им проектиране, конструиране и експлоатация;

               е)

               създаване на връзки между данните, като например, без обаче да се ограничават до, инструменти за дистанционен анализ на данни; и

               ж)

               други специфични форми на сътрудничество по взаимно писмено съгласие на страните.

         2.   По целесъобразност страните координират дейностите по настоящото споразумение с други международни научни и развойни дейности, свързани с енергията от термоядрен синтез, за да сведат до минимум дублирането на усилия. Нищо в настоящото споразумение не засяга съществуващи или бъдещи споразумения за сътрудничество между страните.
   Член 4
   Координационен комитет и изпълнителни секретари
   1.   Страните създават координационен комитет, който да координира и наблюдава изпълнението на дейностите по настоящото споразумение. Всяка страна определя равен брой членове на координационния комитет и номинира един от определените от нея членове за ръководител на нейната делегация. Координационният комитет заседава всяка година, последователно във Федеративна република Бразилия и в Европейския съюз, или по друго договорено време и на друго място. Ръководителят на делегацията на приемащата страна председателства заседанието.
   2.   Координационният комитет прави преглед на напредъка и на плановете на дейностите по настоящото споразумение и предлага, координира и одобрява бъдещите съвместни дейности, които са в обхвата на настоящото споразумение по отношение на техническите заслуги и равнището на усилия за осигуряване на взаимна изгода и всеобща реципрочност в рамките на споразумението.
   3.   Всички решения на координационния комитет се вземат с консенсус.
   4.   Всяка страна номинира изпълнителен секретар, който да действа от нейно име по време на периодите между заседанията на координационния комитет, по всички въпроси, попадащи в обхвата на настоящото споразумение. Изпълнителните секретари отговарят за ежедневното управление на това сътрудничество.
   Член 5
   Изпълнение
   1.   Всяка от страните определя подходящи агенции за изпълнение на дейностите по настоящото споразумение.
   2.   Когато координационният комитет одобрява съвместна дейност, той одобрява, когато е необходимо, план на проекта съгласно настоящото споразумение.
   3.   Всеки план на проекта посочва агенциите, определени да изпълнят проекта, и включва подробни разпоредби за изпълнението на дейността по сътрудничество, включително техническия ѝ обхват и управлението ѝ, приложимите задължения за обеззаразяване, обмена на поверителна информация, обмена на оборудване, третирането на интелектуална собственост, общите разходи, поделянето на разходите и график, ако е уместно.
   Член 6
   Достъп и разпространяване на информация
   1.   При условията на приложимите законови и подзаконови актове и разпоредбите на настоящото споразумение всяка страна и определените от нея лица се задължават да осигурят свободен достъп на другата страна и определените от нея лица до всяка информация, която е на нейно разположение и която се изисква за изпълнението на съвместните дейности съгласно настоящото споразумение.
   2.   Страните и определените от тях лица подкрепят възможно най-широкото разпространение на информация, която те имат правото да разпространяват и която е разработена съвместно или е предоставена или обменена съгласно настоящото споразумение, в зависимост от необходимостта от защита на поверителната информация и необходимостта от защита на интелектуалната собственост, създадена или предоставена съгласно настоящото споразумение.
   3.   Информация, предадена от едната страна на другата страна съгласно настоящото споразумение, е точна според знанието и убеждението на предаващата страна, но предаващата страна не гарантира доколко информацията е пригодна за каквато и да е конкретна употреба или приложение от получаващата страна или всяка друга трета страна. Съвместно разработена информация от страните е точна според знанието и убеждението на двете страни. Никоя от страните не гарантира нейната пригодност за каквато и да е конкретна цел, употреба или приложение от която и да е страна или която и да е трета страна.
   Член 7
   Интелектуална собственост
   Закрилата и разпределението на права върху интелектуалната собственост, създадена или предоставена в хода на съвместни дейности по настоящото споразумение, се уреждат от разпоредбите на приложението, което представлява неразделна част от настоящото споразумение, и се прилагат за всички дейности, провеждани съгласно настоящото споразумение.
   Член 8
   Обмен на персонал
   Следните разпоредби се прилагат за обмена на персонал между страните или определените от тях лица съгласно настоящото споразумение:

               а)

               всяка страна осигурява избора на квалифициран персонал с необходимите умения и компетентност за извършването на планираните дейности съгласно настоящото споразумение. Обменът на персонал се съгласува взаимно предварително чрез размяна на писма между страните, като се позовават на настоящото споразумение и на съответните му разпоредби относно интелектуалната собственост, както и на съответната съвместна дейност;

               б)

               всяка страна отговаря за възнагражденията, застраховките и надбавките, които се заплащат на нейния персонал, участващ в обмена;

               в)

               изпращащата страна заплаща пътните и дневните разходи за своя персонал, участващ в обмена, който пребивава в институцията на приемащата страна, освен ако не е договорено друго;

               г)

               приемащата страна урежда подходящо настаняване на персонала на другата страна, участващ в обмена (както и на лицата, които са част от домакинството на съответния член на персонала), на взаимноприемлива реципрочна основа;

               д)

               приемащата страна осигурява необходимото съдействие на персонала на другата страна, участващ в обмена, по отношение на административни формалности (например получаване на визи) съгласно нейните законови и подзаконови актове;

               е)

               всяка страна гарантира, че персоналът, участващ в обмена, отговаря на общите правила за работа и разпоредби за безопасност, които са в сила в приемащата институция;

               ж)

               всяка страна може, на свои разноски, да наблюдава конкретни изпитвания или аналитична работа на другата страна в областите на сътрудничество, определени в член 2. Такива наблюдения могат да бъдат провеждани под формата на посещения на персонал след предварително съгласуване с приемащата страна за всеки конкретен случай.

         Член 9
   Обмен на оборудване, мостри, материали и резервни части.
   В случай на обмен, даване под наем или доставка от едната страна или определените от нея лица на другата страна или определените от нея лица на оборудване, инструменти, образци, материали или необходими резервни части измежду други (наричани по-долу „оборудването“) се прилагат следните разпоредби, свързани с доставката и използването на оборудването:

               а)

               изпращащата страна предоставя възможно най-бързо подробен списък с оборудването, което да бъде предоставено, със съответните спецификации, техническа и информационна документация;

               б)

               оборудването, доставено от изпращащата страна, остава нейна собственост и се връща обратно на изпращащата страна на датата, която се определя от координационния комитет, освен ако не е договорено друго в плана на проекта, посочен в член 5;

               в)

               оборудването се пуска в експлоатация в приемащата институция само по взаимно съгласие на страните; и

               г)

               приемащата страна предоставя необходимите помещения за оборудването и осигурява електрическо захранване, вода, газ и други необходими ресурси в съответствие с техническите изисквания, които се договарят взаимно от страните.

         Член 10
   Общи разпоредби
   1.   Всяка страна провежда дейностите, предвидени в настоящото споразумение, при условията на приложимите нейни законови и подзаконови актове и предоставя ресурси в зависимост от наличието на подходящи финансови средства.
   2.   Освен ако изрично не е договорено писмена друго от страните, всички разходи, произтичащи от сътрудничеството по настоящото споразумение, се поемат от страната, която ги е направила.
   3.   Всички въпроси по тълкуването или изпълнението, свързани с настоящото споразумение и възникващи по време на срока му на действие, се разрешават по съгласие на страните.
   4.   Настоящото споразумение се прилага, доколкото се касае Евратом, на териториите, на които се прилага Договорът за създаване на Евратом, и на териториите на участващите държави в програмата за термоядрен синтез на Евратом като напълно асоциирани трети държави.
   Член 11
   Срок, изменение и прекратяване
   1.   Настоящото споразумение влиза в сила на датата на последната писмена нотификация, с която страните се информират взаимно за приключването на съответните им вътрешни процедури, необходими за влизане в сила на споразумението, и остава в сила за срок от пет години, като се подновява автоматично за допълнителен период от пет години, освен ако една от страните не нотифицира писмено другата страна за намерението си да прекрати настоящото споразумение.
   2.   Настоящото споразумение може да бъде изменяно само с писменото съгласие на страните. Настоящото споразумение влиза в сила на датата на последната писмена нотификация, с която страните се информират взаимно за приключването на съответните им вътрешни процедури, необходими за влизането в сила на настоящото споразумение.
   3.   Всички съвместни усилия и експерименти, които не са завършени до прекратяването или изтичането срока на действие на настоящото споразумение, могат да продължат до тяхното приключване съгласно условията на настоящото споразумение.
   4.   Всяка от страните може да прекрати настоящото споразумение и плана на проекта по всяко време с писмена нотификация до другата страна. Прекратяването поражда действие шест месеца след датата на получаване на нотификацията, без да се засягат правата, които могат да възникнат съгласно настоящото споразумение или плана на проекта, за всяка от страните до датата на прекратяването.

      Подписано в Бразилия на 27 ноември 2009 г. в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки един от тези текстове е еднакво автентичен.

            За Европейската общност за атомна енергия

         JOÃO JOSÉ SOARES PACHECO

            За правителството на Федеративна република Бразилия

         MARCOS NOGUEIRA MARTINS

   ПРИЛОЖЕНИЕ

      ПРАВА ВЪРХУ ИНТЕЛЕКТУАЛНАТА СОБСТВЕНОСТ

   Правата върху интелектуалната собственост, създадена или предоставена съгласно настоящото споразумение, се разпределят, както следва:
   I.   Прилагане

   Настоящото приложение се прилага за всички съвместни дейности, предприети съгласно настоящото споразумение, освен ако изрично не е договорено друго.
   II.   Собственост, разпределение и упражняване на права

               A.

               За целите на настоящото споразумение понятието „интелектуална собственост“ има значението, дадено в член 2 от Конвенцията за учредяване на Световната организация за интелектуална собственост, съставена в Стокхолм на 14 юли 1967 г.

               Б.

               Настоящото приложение се отнася до разпределението на права, ползи и авторски или лицензионни възнаграждения между страните или техните изпълнителни агенции, определени съгласно условията на член 5. Всяка страна гарантира, че другата страна може да получи правата върху интелектуална собственост, предоставени на нея или на изпълнителните ѝ агенции, разпределени при условията на член 5 в съответствие с настоящото приложение. Настоящото приложение не променя, нито засяга разпределението на такива права, ползи и авторски или лицензионни възнаграждения между дадена страна и нейните граждани, което се определя от законите и практиките на тази страна.

               В.

               Прекратяването или изтичането на срока на действие на настоящото споразумение не засяга правата или задълженията, произтичащи съгласно настоящото приложение.

               Г.

                           1.

                           В случай на съвместни дейности между страните или между изпълнителните агенции при условията на член 5, интелектуалната собственост, произтичаща от съвместна научноизследователска дейност, т.е. такава, подкрепяна от двете страни, се изяснява в плана за технологично управление (ПТУ) съгласно следните принципи:

                                       а)

                                       страните или техните изпълнителни агенции, определени съгласно условията на член 5, се нотифицират взаимно в рамките на разумен срок относно всякакви права върху интелектуална собственост, възникнали съгласно настоящото споразумение;

                                       б)

                                       освен ако не е договорено друго, правата, авторските или лицензионните възнаграждения и ползите във връзка с интелектуална собственост, създадена по време на съвместни научни изследвания, се използват от всяка от страните или от техните изпълнителни агенции, определени при условията на член 5, без териториални ограничения;

                                       в)

                                       всяка страна или изпълнителна агенция, определена съгласно условията на член 5, своевременно търси закрила на интелектуалната собственост, за която получава права и ползи съгласно ПТУ;

                                       г)

                                       всяка страна или изпълнителна агенция, определена при условията на член 5, притежава неизключителен, неотменим, освободен от авторски и лицензионни възнаграждения лиценз за използване на всяка произтичаща от настоящото споразумение интелектуална собственост само за изследователски цели, в съответствие със съответните действащи закони на страните; и

                                       д)

                                       гостуващите изследователи, участвали в създаването на интелектуална собственост, получават права върху интелектуална собственост и дялове от авторски и лицензионни възнаграждения, спечелени от приемащите институции от лицензирането на подобни права върху интелектуална собственост, съгласно политиката на приемащите институции. По отношение на предоставянето на горепосочените права върху интелектуална собственост и дялове от авторски и лицензионни възнаграждения всяка страна предоставя на гостуващите изследователи третиране, не по-малко благоприятно от това, предоставяно на собствените ѝ граждани. Освен това всеки гостуващ изследовател, определен като изобретател, има правото на третиране като гражданин на приемащата страна по отношение на възнаграждения, премии, ползи и всякакви други награди, в съответствие с политиката на приемащата институция и съответно приложимото законодателство на страните.

                           2.

                           В случай на съвместни дейности, различни от изследователските дейности, попадащи под разпоредбите на точка II.Г.1, в степента, изисквана от нейните законови и подзаконови актове, всяка страна изисква всички нейни участници да сключат конкретни споразумения за изпълнението на съвместни изследователски дейности и за съответните права и задължения на участниците. По отношение на интелектуалната собственост споразуменията се отнасят обикновено, освен всичко друго, до собствеността, закрилата, правата за ползване с изследователска цел, използването и разпространяването, включително договореностите за съвместно публикуване, правата и задълженията на гостуващите изследователи и процедурите за уреждане на спорове. Договореностите могат също така да обхващат бъдещата и наличната информация, лицензирането и резултатите от дейностите.

               Д.

               Като запазва условията на конкуренция в областите, засегнати от настоящото споразумение, всяка страна се ангажира да осигури, че правата, придобити в съответствие с настоящото споразумение и договореностите, направени съгласно него, се упражняват по начин, който насърчава по-специално: i) използването на създадената или предоставената по друг начин информация съгласно настоящото споразумение и нейното разпространение, доколкото това е както в съответствие с условията, уредени в настоящото споразумение, така и с разпоредбите на раздел IV от него и с всички правила, които могат да бъдат в сила съгласно приложимите закони на страните за уреждане третирането на чувствителна или поверителна информация в областта на ядрената енергия, и ii) приемането и прилагането на международни стандарти.

         III.   Произведения, защитени с авторски права

   В съответствие с условията на настоящото споразумение авторските права, принадлежащи на страните или на изпълнителните агенции, определени съгласно условията на член 5, се третират в съответствие със Споразумението за свързаните с търговията аспекти на правата на интелектуална собственост, администрирани от Световната търговска организация.
   IV.   Научна литература

   При условията на правилата за работа с поверителна информация, предвидени в раздел V, се прилагат следните процедури:

               А.

               Всяка страна или изпълнителна агенция, определена съгласно условията на член 5, има право на неизключителен, неотменим, освободена от авторски и лицензионни възнаграждения лиценз във всички държави за превод, копиране и публично разпространение на информация, съдържаща се в научно-технически списания, статии, доклади, книги или други информационни средства, пряко произтичаща от съвместните изследвания съгласно настоящото споразумение, извършвани от страните или от тяхно име.

               Б.

               Всички защитени с авторско право трудове, изготвени съгласно настоящата разпоредба, следва да спазват моралните права на авторите в съответствие с член 6а от Бернската конвенция. Те следва също така да съдържат ясно видимо обозначение, указващо съвместната подкрепа от страните.

         V.   Поверителна информация

   A.   Документна поверителна информация

               1.

               Всяка страна посочва възможно най-рано информацията, която желае да остане поверителна съгласно настоящото споразумение, като взема предвид, inter alia, следните критерии:

                           а)

                           информацията е секретна, в смисъл че като цяло или в точната си конфигурация или съвкупност от съответните си елементи не е общоизвестна или леснодостъпна чрез законни средства;

                           б)

                           информацията има действителна или потенциална търговска стойност по силата на своята секретност; и

                           в)

                           информацията е била предмет на мерки, които са били логични при дадените обстоятелства и са вземани от лице, което я контролира законно, за да запази нейната секретност. Страните могат в определени случаи да се договорят, освен ако не е посочено друго, части или цялата информация, предоставена, обменена или създадена в процеса на съвместна научна работа съгласно настоящото споразумение, да не се разкриват.

               2.

               Всяка страна следи за това поверителната информация съгласно настоящото споразумение и привилегированият характер, който тя придобива поради този факт, да се разпознават ясно като такива от другата страна въз основа например на даден знак или ограничителна легенда. Това важи и за всякакво възпроизвеждане на въпросната информация — цялостно или частично. Страна или участник, които получават поверителна информация съгласно настоящото споразумение, следва да зачитат привилегирования ѝ характер. Тези ограничения отпадат автоматично, когато тази информация се разкрие от собственика ѝ без ограничения.

               3.

               Предоставена по настоящото споразумение поверителна информация може да бъде разпространена от приемащата страна сред нейни служители, включително подизпълнители и други имащи отношение отдели на страната, оправомощени с оглед конкретните цели на текущите съвместни изследвания, на принципа „необходимост да се знае“, при условие че всяка така разпространена поверителна информация се закриля в съответствие с настоящото приложение и в степента, определена в законовите и подзаконовите актове на всяка от страните, и е лесно разпознаваема като такава, както е посочено по-горе.

         Б.   Недокументна поверителна информация
   Недокументната поверителна информация или друга поверителна или привилегирована информация, предоставена по време на семинари и други срещи, организирани съгласно настоящото споразумение, или информация, произтичаща от зачисляването на персонал, използване на съоръжения или съвместни проекти, се разглежда от страните или определените от тях лица съгласно принципите, посочени за документната информация в настоящото споразумение, но само при условие че получателят на подобна поверителна или друга поверителна или привилегирована информация е запознат писмено с поверителния характер на съобщената информация не по-късно от момента, в който тя му е съобщена.
   В.   Контрол
   Всяка страна се стреми да гарантира, че поверителната информация, която тя е получила съгласно настоящото споразумение, се контролира съгласно предвиденото в него. Ако една от страните разбере, че няма да може или е основателно да се очаква, че няма да може да спази разпоредбите за неразпространение, предвидени в букви A и Б по-горе, тя незабавно информира другата страна. След това страните се консултират, за да определят съответния курс на действие.
   VI.   Уреждане на спорове и нови или непредвидени видове интелектуална собственост

               A.

               Споровете между страните относно интелектуална собственост се разрешават в съответствие с член 10, параграф 3 от настоящото споразумение. По взаимно съгласие на страните обаче такъв спор може да бъде отнесен до международен арбитражен съд за задължителен арбитраж съгласно приложимите правила на международното право. Ако не е предвидено друго, се прилагат правилата на Комисията по международно търговско право към Организацията на обединените нации (UNCITRAL).

               Б.

               В случай че някоя от страните стигне до заключението, че съвместната дейност, предприета по силата на настоящото споразумение, може да доведе до нов вид интелектуална собственост, който не е включен в ПТУ или споразумение между определените изпълняващи агенции, или ако възникнат други непредвидени трудности, страните незабавно започват дискусии с цел да гарантират, че за закрилата, използването и разпространението на въпросната интелектуална собственост са предвидени адекватни разпоредби на съответните им територии, в съответствие с техните национални законодателства.


title: Решение на Съвета от 18 юни 1998 година относно Споразумението между Европейската общност, Европейската космическа агенция и Европейската организация за безопасност на въздухоплаването относно европейския принос в разработването на глобална навигационна спътникова система (GNSS)

text:
Важна правна забележка

|

31998D0434

Официален вестник n° L 194 , 10/07/1998 стр. 0015 - 0015 специално чешко издание глава 07 том 004 стр. 132  - 132 специално испанско издание глава 07 том 004 стр. 132  - 132 специално унгарско издание глава 07 том 004 стр. 132  - 132 специално литвийско издание глава 07 том 004 стр. 132  - 132 LV.ES глава 07 том 004 стр. 132  - 132 MT.ES глава 07 том 004 стр. 132  - 132 PL.ES глава 07 том 004 стр. 132  - 132 SK.ES глава 07 том 004 стр. 132  - 132 специално словенско издание глава 07 том 004 стр. 132  - 132

		19980618Решение на Съветаот 18 юни 1998 годинаотносно Споразумението между Европейската общност, Европейската космическа агенция и Европейската организация за безопасност на въздухоплаването относно европейския принос в разработването на глобална навигационна спътникова система (GNSS)(98/434/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност и по-специално член 75, параграф 1, член 84, параграф 2 и член 130м, в съответствие с първото изречение на член 228, параграф 2, първа алинея от член 228, параграф 3 и с член 228, параграф 4 от него,като взе предвид предложението на Комисията [1],като взе предвид становището на Европейския парламент [2],като има предвид, че Общността може в рамките на нейните правомощия да спомогне за прилагането на глобалната навигационна спътникова система;като има предвид, че Споразумението между Европейската общност, Европейската космическа агенция и Европейската организация за безопасност на въздухоплаването относно европейския принос към развитието на глобална навигационна спътникова система (GNSS) трябва да бъде одобрено,РЕШИ:Член 1С настоящото решение Споразумението между Европейската общност, Европейската космическа агенция и Европейската организация за безопасност на въздухоплаването относно европейския принос към развитието на глобална навигационна спътникова система (GNSS) се одобрява от Общността.Текстът на споразумението заедно с техническите приложения е приложен към настоящото решение.Член 21. Общността се представлява от Комисията в Съвместния комитет, посочен в член 5 на споразумението.2. По отношение на материята, регулирана от член 5, параграф 4 от споразумението, позицията на Общността се формулира от Съвета въз основа на предложение от Комисията; по отношение на материята, регулирана от член 5, параграфи 1, 2 и 3 позицията на Общността се определя от Комисията след консултации с комитет от представители на държавите-членки.3. На Комисията се разрешава да одобрява от името на Общността измененията, посочени в член 5, параграф 4 от споразумението.Член 3Председателят на Съвета е оправомощен да определи лицето, упълномощено да подпише споразумението от името на Общността.Съставено в Люксембург на 18 юни 1998 година.За СъветаПредседателG. Strang[1] ОВ C 337, 7.11.1997 г., стр. 37[2] ОВ C 138, 4.5.1998 г.--------------------------------------------------


title: Решение 2014/73/ОВППС на Съвета от 10 февруари 2014 година за военна операция на Европейския съюз в Централноафриканската република (EUFOR RCA)

text:
               11.2.2014

               BG

               Официален вестник на Европейския съюз

               L 40/59

         РЕШЕНИЕ 2014/73/ОВППС НА СЪВЕТА
   от 10 февруари 2014 година
   за военна операция на Европейския съюз в Централноафриканската република (EUFOR RCA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               С Резолюция 2127 (2013) относно положението в Централноафриканската република (ЦАР) от 5 декември 2013 г. Съветът за сигурност на Организацията на обединените нации (наричан по-долу „Съветът за сигурност на ООН“) изрази дълбоката си загриженост във връзка с продължаващото влошаване на обстановката от гледна точка на сигурността и все по-многобройните нарушения на международното хуманитарно право и на правата на човека в ЦАР. Освен това той разреши разполагането на международната мисия под африканско ръководство за подкрепа в Централноафриканската република (AFISM-CAR) за срок от дванадесет месеца, както и временното разполагане в ЦАР на френски сили, които да предприемат всички необходими мерки в подкрепа на AFISM-CAR при изпълнението на нейния мандат.

               (2)

               След заключенията на Съвета от 21 октомври 2013 г. и 16 декември 2013 г., в заключенията си от 20 декември 2013 г. Европейският съвет изрази загрижеността си във връзка с постоянно задълбочаващата се криза в ЦАР и от произтичащите тежки последици за хуманитарната обстановка и правата на човека. Европейският съвет приветства военната намеса на Франция в подкрепа на африканските сили, с цел да се помогне за възстановяване на сигурността, както и последователния ангажимент на африканските партньори за стабилизиране на положението. Като част от цялостен подход Европейският съвет потвърди желанието на Съюза да разгледа възможността за използване на съответни инструменти с цел допринасяне към полаганите усилия за стабилизиране на страната, включително в рамките на общата политика за сигурност и отбрана (ОПСО) — както във военното, така и в гражданското ѝ измерение. Европейският съвет прикани върховния представител на Съюза по въпросите на външните работи и политиката на сигурност (ВП) да внесе предложение за решение в това отношение на заседанието на Съвета през януари 2014 г.

               (3)

               На 20 януари 2014 г. Съветът одобри концепция за управление на кризи за свързваща военна операция в Централноафриканската република в рамките на ОПСО (наричана по-долу „EUFOR RCA“), при условие че Съветът за сигурност на ООН приеме резолюция съгласно глава VII от Устава на ООН. Съветът изтъкна значението на тясното сътрудничество с партньорите си, по-специално ООН, Африканския съюз (АС), Франция и властите на ЦАР, като и на френската операция „Сангарис“.

               (4)

               На 28 януари 2014 г. Съветът за сигурност на ООН прие Резолюция 2134 (2014), с която разрешава установяването на операция EUFOR RCA на ЕС.

               (5)

               На 24 януари 2014 г. Генералният секретариат на Икономическата общност на държавите от Централна Африка приветства започването на операция на ЕС в ЦАР.

               (6)

               На 24 януари 2014 г. в писмо до ВП изпълняващият длъжността президент на ЦАР приветства операцията на ЕС, разрешена с Резолюция 2134 (2014) на Съвета за сигурност на ООН.

               (7)

               EUFOR RCA следва възможно най-бързо да достигне пълна оперативна готовност, така че да подпомогне стабилизирането на ситуацията. Тя следва да изпълнява възложените й задачи с цел заменянето си AFISM-CAR в рамките на срок от четири до шест месеца след достигането на пълна оперативна готовност.

               (8)

               В съответствие с член 38 от Договора за Европейския съюз (ДЕС) Комитетът по политика и сигурност (КПС) упражнява, под ръководството на Съвета и на върховния представител, политически контрол на операцията за управление на криза, осигурява нейното стратегическо ръководство и взема необходимите решения във връзка с това.

               (9)

               Необходимо е да се договорят и сключат международни споразумения относно статуса на частите и личния състав на Съюза и относно участието на трети държави в операции на Съюза.

               (10)

               В съответствие с член 41, параграф 2 ДЕС и Решение 2011/871/ОВППС на Съвета (1) оперативните разходи, произтичащи от настоящото решение с военни или отбранителни последици, следва да се поемат от държавите членки.

               (11)

               В съответствие с член 5 от Протокола относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане, и не участва във финансирането на операцията,

         ПРИЕ НАСТОЯЩОТО РЕШЕНИЕ:
   Член 1
   Мисия
   1.   Съюзът провежда свързваща военна операция в ЦАР — EUFOR RCA с цел допринасяне за осигуряването на сигурна и безопасна среда, която се заменя от международната мисия под африканско ръководство за подкрепа в ЦАР (AFISM-CAR) в рамките на срок от четири до шест месеца след достигането на пълна оперативна готовност, в съответствие с мандата, очертан в Резолюция 2134 (2014) на Съвета за сигурност на ООН, като дейността на операцията се съсредоточава в района на Банги.
   2.   EUFOR RCA действа в съответствие с политическите, стратегическите и политико-военните цели, определени в концепцията за управление на кризи, която Съветът одобри на 20 януари 2014 г.
   Член 2
   Назначаване на командващ операцията на ЕС
   Генерал-майор Philippe Pontiès се назначава за командващ операцията на ЕС EUFOR RCA.
   Член 3
   Определяне на щаба на операцията на ЕС
   Щабът на операцията на EUFOR RCA е установен в Лариса (Гърция).
   Член 4
   Планиране и започване на операцията
   1.   Правилата за използване на сила, необходими в рамките на подготвителната фаза на EUFOR RCA, се одобряват от Съвета във възможно най-кратък срок след приемането на настоящото решение.
   2.   Решението за започване на EUFOR RCA се приема от Съвета след одобряване на оперативния план и на правилата за използване на сила, които са необходими за изпълнението на мандата.
   Член 5
   Политически контрол и стратегическо ръководство
   1.   КПС упражнява, под ръководството на Съвета и на ВП, политическия контрол и стратегическото ръководство на EUFOR RCA. Съветът предоставя на КПС правомощията да взема необходимите за тази цел решения съгласно член 38 ДЕС. Това разрешение включва правомощия да изменя документите за планиране, включително оперативния план, командната верига и правилата за използване на сила. То включва също така правомощия за вземане на решения за назначаване на командващия операцията на ЕС и на командващия силите на ЕС. Съветът запазва правомощията си по отношение на вземането на решения относно целите на военната операция на ЕС и нейното прекратяване.
   2.   КПС докладва редовно на Съвета.
   3.   Председателя на Военния комитет на ЕС (ВКЕС) редовно докладва на КПС относно провеждането на EUFOR RCA. КПС може да кани на свои заседания командващия операцията на ЕС или командващия силите на ЕС, когато това е целесъобразно.
   4.   Три месеца след започването на операцията КПС оценява напредъка на EUFOR RCA въз основа на писмен доклад.
   Член 6
   Военно ръководство
   1.   ВКЕС наблюдава правилното изпълнение на EUFOR RCA, провеждана под ръководството на командващия операцията на ЕС.
   2.   Командващият операцията на ЕС редовно докладва на ВКЕС. ВКЕС може да кани на свои заседания командващия операцията на ЕС или командващия силите на ЕС, когато това е целесъобразно.
   3.   Председателят на ВКЕС е основното лице за контакт с командващия операцията на ЕС.
   Член 7
   Съгласуваност на действията на Съюза и координация
   1.   ВП осигурява изпълнението на настоящото решение и съгласуваността му с външната дейност на Съюза като цяло, включително програмите на Съюза за развитие и отпусканата от него хуманитарна помощ.
   2.   Без да се засяга командната верига, командващият операцията на ЕС получава местни политически указания от ръководителя на делегацията на ЕС в Банги.
   3.   ВП, подпомаган от Европейската служба за външна дейност (ЕСВД), е основно лице за контакт с Организацията на обединените нации, властите на ЦАР и съседните държави, АС, Икономическата общност на държавите от Централна Африка, както и с други имащи отношение международни и двустранни фактори.
   4.   Договореностите за координация във връзка с операцията между командващия операцията на ЕС, факторите от Съюза и местните ключови стратегически партньори се определят в документа за оперативно планиране.
   Член 8
   Участие на трети държави
   1.   Трети държави могат да бъдат поканени да участват в операцията, без да се засяга независимостта на Съюза при вземането на решения и единната институционална рамка и в съответствие с приложимите насоки на Европейския съвет.
   2.   Съветът оправомощава КПС да кани трети държави да предоставят принос и да взема съответните решения относно приемането на предложения принос по препоръка на командващия операцията на ЕС и ВКЕС.
   3.   Подробните правила за участието на трети държави се уреждат със споразумения, които се сключват съгласно член 37 ДЕС и в съответствие с процедурата, предвидена в член 218 от Договора за функционирането на Европейския съюз (ДФЕС). Когато Съюзът и трета държава са сключили споразумение за установяване на рамка за участието на третата държава в мисии на Съюза по управление на кризи, разпоредбите на това споразумение се прилагат в рамките на EUFOR RCA.
   4.   Трети държави, които имат съществен военен принос към EUFOR RCA, имат същите права и задължения по отношение на текущото управление на операцията като участващите в нея държави членки.
   5.   Съветът оправомощава КПС да взема необходимите решения за създаване на комитет на участващите държави, в случай че трети държави имат съществен военен принос.
   Член 9
   Статус на личния състав на Съюза
   Статусът на частите и личния състав на Съюза, включително привилегиите, имунитетите и други гаранции, необходими за осъществяването и безпрепятственото изпълнение на тяхната мисия, се уреждат със споразумение, сключено съгласно член 37 ДЕС и в съответствие с процедурата, предвидена в член 218 ДФЕС.
   Член 10
   Финансови разпоредби
   1.   Общите разходи за военната операция на ЕС се управляват в съответствие с Решение 2011/871/ОВППС.
   2.   Референтната сума за общите разходи на EUFOR RСА възлиза на 25,9 милиона евро. Процентът от референтната сума, посочен в член 25, параграф 1 Решение 2011/871/ОВППС, е 50 %.
   Член 11
   Предоставяне на информация
   1.   Когато е целесъобразно и в съответствие с нуждите на EUFOR RCA, ВП е оправомощен да предоставя на трети държави, асоциирани към настоящото решение, класифицирана информация на ЕС, събрана за целите на операцията, в съответствие с Решение 2013/488/ЕС на Съвета (2), както следва:

               a)

               до нивото на класификация, определено в приложимите споразумения за сигурност на информацията, сключени между Съюза и съответната трета държава; или

               б)

               до ниво на класификация „CONFIDENTIEL UE/EU CONFIDENTIAL“ в други случаи.

         2.   В съответствие с оперативните нужди на EUFOR RCA ВП е оправомощен също да предоставя на ООН и на АС класифицирана информация на ЕС до ниво на класификация „RESTREINT UE/ EU RESTRICTED“, събрана за целите на EUFOR RCA, в съответствие с Решение 2013/488/ЕС. За тази цел се изготвят договорености между ВП и компетентните органи на ООН и на АС.
   3.   В случай на конкретна и непосредствена оперативна нужда ВП е оправомощен също така да предоставя на приемащата държава класифицирана информация на ЕС, събрана за целите на операцията, до ниво „RESTREINT UE /EU RESTRICTED“, в съответствие с Решение 2013/488/ЕС. За тази цел се изготвят договорености между ВП и компетентните органи на приемащата държава.
   4.   ВП се оправомощава да предоставя на третите държави, асоциирани към настоящото решение, некласифицирани документи на ЕС, свързани с разискванията на Съвета относно операцията, към които се прилага задължението за служебна тайна съгласно член 6, параграф 1 от Процедурния правилник на Съвета (3).
   5.   Върховният представител може да делегира тези правомощия, както и възможността за сключване на посочените в настоящия член договорености, на служители на ЕСВД, на командващия операцията на ЕС или на командващия силите на ЕС в съответствие с раздел VII от приложение VI към Решение 2013/488/ЕС.
   Член 12
   Влизане в сила и прекратяване на действието
   1.   Настоящото решение влиза в сила в деня на приемането му.
   2.   EUFOR RCA се прекратява най-късно шест месеца след постигането на пълна оперативна готовност.
   3.   Настоящото решение се отменя от датата на закриване на щаба на операцията на ЕС в съответствие с одобрените планове за прекратяване на EUFOR RCA и без да се засягат процедурите по отношение на одита и представянето на счетоводните отчети на EUFOR RCA, установени в Решение 2011/871/ОВППС.

      Съставено в Брюксел на 10 февруари 2014 година.

            За Съвета

            Председател

         C. ASHTON

      (1)  Решение 2011/871/ОВППС на Съвета от 19 декември 2011 г. за създаване на механизъм за администриране на финансирането на общите разходи за операциите на Европейския съюз с военни последици или последици в областта на отбраната (ATHENA) (OB L 343, 23.12.2011 г., стр. 35).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

      (3)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: 2008/301/ЕО: Решение на Съвета от 7 април 2008 година относно назначаването на един заместник-член от Румъния в Комитета на регионите

text:
               15.4.2008

               BG

               Официален вестник на Европейския съюз

               L 105/4

      РЕШЕНИЕ НА СЪВЕТА

   от 7 април 2008 година
   относно назначаването на един заместник-член от Румъния в Комитета на регионите
   (2008/301/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Румъния,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               След оставката на г-н FILIP се освободи едно място за заместник-член на Комитета на регионите,

         РЕШИ:
   Член 1
   Г-н Mihai Dan GROZA, местен съветник и временно изпълняващ длъжността кмет на община Орадя (Oradea), се назначава за заместник-член на Комитета на регионите за остатъка от мандата, а именно до 25 януари 2010 г.
   Член 2
   Настоящото решение поражда действие от деня на неговото приемане.

      Съставено в Люксембург на 7 април 2008 година.

            За Съвета

            Председател

         R. ŽERJAV

      (1)  ОВ L 56, 25.2.2006 г., стр. 75.


title: 2009/236/ЕО: Решение на Европейския парламент от 22 април 2008 година относно приключването на сметките във връзка с изпълнението на бюджета на шести, седми, осми и девети европейски фонд за развитие за финансовата 2006 година

text:
               31.3.2009

               BG

               Официален вестник на Европейския съюз

               L 88/260

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките във връзка с изпълнението на бюджета на шести, седми, осми и девети европейски фонд за развитие за финансовата 2006 година
   (2009/236/ЕО)
   ЕВРОПЕЙСКИЯТ ПАРЛАМЕНТ,
   като взе предвид доклада на Комисията за проследяване на решенията за освобождаване от отговорност 2005 (COM(2007) 538) и приложението към него SEC(2007) 1185),
   като взе предвид финансовите баланси и текущите сметки на шести, седми, осми и девети Европейски фондове за развитие за финансовата 2006 година (COM(2007) 458 — C6-0118/2007) (1),
   като взе предвид доклада относно финансовото управление на шести, седми, осми и девети Европейски фондове за развитие за финансовата 2006 година (COM(2007) 240),
   като взе предвид годишния доклад на Сметната палата за дейностите по шести, седми, осми и девети Европейски фондове за развитие относно финансовата 2006 година, съпътстван от отговорите на Комисията (2),
   като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО (3),
   като взе предвид препоръките на Съвета от 12 февруари 2008 г. (16744/2007 — C6-0078/2008, 16745/2007 — C6-0079/2008, 16746/2007 — C6-0080/2008, 16748/2007 — C6-0081/2008),
   като взе предвид Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга, подписано в Котону на 23 юни 2000 г. (4) и преразгледано в Люксембург на 25 юни 2005 г. (5),
   като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските държави и територии с Европейската общност („Решението за отвъдморско асоцииране“) (6), изменено с Решение 2007/249/ЕО на Съвета от 19 март 2007 г. (7),
   като взе предвид член 33 oт Вътрешното споразумение от 20 декември 1995 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на втория финансов протокол на Четвъртата конвенция АКТБ-ЕО (8),
   като взе предвид член 32 от Вътрешното споразумение от 18 септември 2000 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на финансовия протокол към споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и относно отпускането на финансови помощи на отвъдморските държави и територии, за които се прилагат разпоредбите на Четвъртата част от Договора за ЕО (9),
   като взе предвид член 276 от Договора за ЕО,
   като взе предвид член 74 от Финансовия регламент от 16 юни 1998 г., приложим към сътрудничеството за финансиране на развитието съгласно Четвъртата конвенция АКТБ-ЕО (10),
   като взе предвид член 119 от Финансовия регламент от 27 март 2003 г., приложим към деветия Европейски фонд за развитие (11),
   като взе предвид член 70, член 71, трето тире и приложение V към своя правилник,
   като взе предвид доклада на Комисията по бюджетен контрол и становището на Комисията по развитие (A6-0106/2008),

               1.

               Удостоверява, че окончателните годишни сметки за шести, седми, осми и девети Европейски фондове за развитие, са както е посочено в таблица 1 от годишния доклад на Сметната палата;

               2.

               Одобрява приключването на сметките във връзка с изпълнението на бюджета на шести, седми, осми и девети Европейски фондове за развитие за финансовата 2006 година;

               3.

               Възлага на своя председател да предаде настоящото решение на Съвета, Комисията, Съда на Европейските общности, Сметната палата и Европейската инвестиционна банка и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 260, 31.10.2007 г., стр. 1.

      (2)  ОВ C 259, 31.10.2007 г., стр. 1.

      (3)  ОВ C 260, 31.10.2007 г., стр. 258.

      (4)  ОВ L 317, 15.12.2000 г., стр. 3.

      (5)  ОВ L 287, 28.10.2005 г., стр. 4.

      (6)  ОВ L 314, 30.11.2001 г., стр. 1, и ОВ L 324, 7.12.2001 г., стр. 1.

      (7)  ОВ L 109, 26.4.2007 г., стр. 33.

      (8)  ОВ L 156, 29.5.1998 г., стр. 108.

      (9)  ОВ L 317, 15.12.2000 г., стр. 355.

      (10)  ОВ L 191, 7.7.1998 г., стр. 53.

      (11)  ОВ L 83, 1.4.2003 г., стр. 1.


title: 2009/832/ЕО: Решение на Съвета от 10 ноември 2009 година относно процедурата във връзка с дерогациите от правилата за произход, въведени с протоколите за произход, приложени към споразуменията за икономическо партньорство с държавите от АКТБ и за отмяна на Решение 2000/399/ЕО

text:
               13.11.2009

               BG

               Официален вестник на Европейския съюз

               L 297/12

      РЕШЕНИЕ НА СЪВЕТА

   от 10 ноември 2009 година
   относно процедурата във връзка с дерогациите от правилата за произход, въведени с протоколите за произход, приложени към споразуменията за икономическо партньорство с държавите от АКТБ и за отмяна на Решение 2000/399/ЕО
   (2009/832/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, втора алинея и параграф 4 от него,
   като взе предвид предложението на Комисията,
   като има предвид, че:

               (1)

               Срокът на действие на приложение V към Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) (Споразумение за партньорство АКТБ—ЕО) и протоколите му, сред които и протокол № 1 относно определението на понятието „продукти с произход“ и методите на административно сътрудничество, изтече на 31 декември 2007 г. в съответствие с член 37, параграф 1 от посоченото споразумение.

               (2)

               Съгласно предвиденото в член 37, параграф 1 от Споразумението за партньорство АКТБ—ЕО споразумения за икономическо партньорство (СИП) бяха договорени с регионалните групи на членовете на групата държави от Африка, Карибите и Тихоокеанския басейн (държавите АКТБ). От 1 януари 2008 г. започна последователното подписване на тези СИП.

               (3)

               В член 39 от протокол № 1 относно определението на понятието „продукти с произход“ и методите на административно сътрудничество (наричан по-долу „протокол за произход“) към Споразумението за икономическо партньорство между държавите от КАРИФОРУМ, от една страна, и Европейската общност и нейните държави-членки, от друга страна (2) — първото СИП, подписано с държавите от АКТБ, се предвижда процедура за предоставяне на дерогации от правилата за произход по искане на държава от АКТБ, която е страна, подписала СИП. Дерогациите следва да бъдат приети от компетентен комитет. Подходящо е да се предвиди процедура за определяне позицията на Общността в рамките на този комитет, която да може да се прилага и по отношение на подобни разпоредби от протоколите за произход към други СИП, които ще бъдат подписани с държави от АКТБ в бъдеще.

               (4)

               Съгласно член 39, параграф 8 от протокола за произход следва да се вземе решение възможно най-бързо, но не по-късно от 75 работни дни след получаване на искането от Общността. Ако Общността не информира в този период държавата от АКТБ, внесла искане за дерогация, за позицията си по искането, се счита, че искането е прието.

               (5)

               Следователно е необходимо да се приеме процедура, която гарантира, че позицията на Общността може да бъде приета и съобщена на държавите от АКТБ, които са подписали СИП, достатъчно рано, за да се гарантира, че съответното решение може да бъде взето преди изтичането на посочения срок.

               (6)

               В Решение 2000/399/ЕО на Съвета от 16 юни 2000 г. относно процедурата по отношение на дерогациите от правилата за произход, въведени с протокол № 1 към Споразумението за партньорство АКТБ—ЕО (3), се предвижда делегиране на правомощия на Комисията по отношение на приемането на обща позиция на Общността по искане от страна на държавите от АКТБ за дерогация от правилата за произход, установени в протокол № 1 към приложение V към Споразумението за партньорство АКТБ—ЕО.

               (7)

               Такова делегиране на правомощия на Комисията следва сега да бъде предвидено по отношение на исканията за дерогации от правилата за произход, установени в протоколите за произход към СИП.

               (8)

               Следователно Решение 2000/399/ЕО следва да бъде отменено,

         РЕШИ:
   Член 1
   Позицията на Общността по отношение на искане, представено от държави от АКТБ, подписали споразумения за икономическо партньорство (СИП), за дерогация от правилата за произход, установени в протоколите за произход към СИП, се приема от Комисията в съответствие с процедурата, установена в член 2.
   Член 2
   1.   Комисията се подпомага от Комитета по Митническия кодекс, създаден с член 248а, параграф 1 от Регламент (ЕИО) № 2913/92 на Съвета от 12 октомври 1992 г. относно създаване на митнически кодекс на Общността (4).
   2.   Представителят на Комисията внася в Комитета по Митническия кодекс проект на позиция на Общността в рамките на 25 работни дни от получаването на искане за дерогация от Общността. Комитетът по Митническия кодекс дава своето становище по този проект в срок, определен от неговия председател в зависимост от неотложността на поставения въпрос. Становището се дава с мнозинството, предвидено в член 205, параграф 2 от Договора, в случай на решения, които Съветът следва да приеме по предложение на Комисията. Гласовете на представителите на държавите-членки се претеглят по метода, установен в посочения член. Председателят не гласува.
   3.   Комисията приема позицията на Общността и я предава незабавно на компетентния комитет, създаден в рамките на съответното СИП. Ако позицията на Общността обаче не е в съответствие със становището на Комитета по Митническия кодекс, тя незабавно се внася от Комисията в Съвета. В този случай Комисията отлага предаването на позицията на компетентния комитет, създаден в рамките на съответното СИП, с 25 работни дни, считано от датата на гласуването в Комитета по митническия кодекс.
   4.   Съветът с квалифицирано мнозинство може да приеме различна позиция на Общността в рамките на срока, предвиден в параграф 3.
   Член 3
   1.   Решение 2000/399/ЕО се отменя.
   2.   Позоваванията на отмененото решение се тълкуват като позовавания на настоящото решение.
   Член 4
   Настоящото решение влиза в сила в деня на публикуването му в Официален вестник на Европейския съюз.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 10 ноември 2009 година.

            За Съвета

            Председател

         A. BORG

      (1)  ОВ L 317, 15.12.2000 г., стр. 3.

      (2)  ОВ L 289, 30.10.2008 г., стр. 1.

      (3)  ОВ L 151, 24.6.2000 г., стр. 16.

      (4)  ОВ L 302, 19.10.1992 г., стp. 1.


title: 2007/853/ЕО: Решение на Комисията от 13 декември 2007 година относно продължаването през 2008 г. на сравнителните опити и изследвания на Общността, започнати през 2005 г., върху семена и размножителен материал от Asparagus officinalis по силата на Директива 2002/55/ЕО на Съвета (Текст от значение за ЕИП )

text:
               20.12.2007

               BG

               Официален вестник на Европейския съюз

               L 335/59

      РЕШЕНИЕ НА КОМИСИЯТА

   от 13 декември 2007 година
   относно продължаването през 2008 г. на сравнителните опити и изследвания на Общността, започнати през 2005 г., върху семена и размножителен материал от Asparagus officinalis по силата на Директива 2002/55/ЕО на Съвета
   (Текст от значение за ЕИП)
   (2007/853/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (1),
   като взе предвид Решение 2005/5/ЕО на Комисията от 27 декември 2004 г. за определяне на условията за сравнителните опити и изследвания в Общността върху семената и размножителния материал от някои земеделски растителни видове, зеленчукови култури и лози, съгласно директиви 66/401/ЕИО, 66/402/ЕИО, 68/193/ЕИО, 92/33/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета за 2005—2009 г. (2), и по-специално член 3 от него,
   като има предвид, че:

               (1)

               Решение 2005/5/ЕО определя разпоредбите за сравнителните опити и изследвания, които ще се извършват съгласно Директива 2002/55/ЕО по отношение на Asparagus officinalis в периода от 2005 до 2009 г.

               (2)

               Опитите и изследванията, извършени през 2005, 2006 и 2007 г., следва да бъдат продължени през 2008 г.,

         РЕШИ:
   Член единствен
   Сравнителните опити и изследвания на Общността, започнати през 2005 г., върху семена и размножителен материал от Asparagus officinalis, продължават през 2008 г. в съответствие с Решение 2005/5/ЕО.

      Съставено в Брюксел на 13 декември 2007 година.

            За Комисията

         Markos KYPRIANOU

            Член на Комисията

      (1)  ОВ L 193, 20.7.2002 г., стp. 33. Директива, последно изменена с Директива 2006/124/ЕО на Комисията (ОВ L 339, 6.12.2006 г., стр. 12).

      (2)  ОВ L 2, 5.1.2005 г., стp. 12.


title: 2009/773/ЕО, Евратом: Решение на Съвета от 14 октомври 2009 година за назначаване на заместник генерален секретар на Съвета на Европейския съюз за периода от 18 октомври 2009 г. до 31 октомври 2009 г.

text:
               22.10.2009

               BG

               Официален вестник на Европейския съюз

               L 277/20

      РЕШЕНИЕ НА СЪВЕТА

   от 14 октомври 2009 година
   за назначаване на заместник генерален секретар на Съвета на Европейския съюз за периода от 18 октомври 2009 г. до 31 октомври 2009 г.
   (2009/773/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 207, параграф 2 от него,
   като взе предвид Договора за създаване на Европейската общност за атомна енергия, и по-специално член 121, параграф 2 от него,
   като има предвид, че:

               (1)

               Мандатът на настоящия заместник генерален секретар на Съвета на Европейския съюз ще приключи на 17 октомври 2009 г. (1)

               (2)

               Заместник генералният секретар на Съвета следва да бъде назначен до 31 октомври 2009 г.,

         РЕШИ:
   Член 1
   Г-н Pierre DE BOISSIEU се назначава за заместник генерален секретар на Съвета на Европейския съюз за периода от 18 октомври 2009 г. до 31 октомври 2009 г.
   Член 2
   Председателят на Съвета уведомява г-н Pierre DE BOISSIEU за настоящото решение.
   Настоящото решение се публикува в Официален вестник на Европейския съюз.

      Съставено в Брюксел на 14 октомври 2009 година.

            За Съвета

            Председател

         E. ERLANDSSON

      (1)  ОВ L 236, 7.7.2004 г., стр. 17.


title: Решение на Съвета от 7 март 2011 година за назначаване на членове и заместник-членове на управителния съвет на Европейската фондация за подобряване на условията на живот и труд от Гърция, Франция, Италия, Унгария и Словакия

text:
               17.3.2011

               BG

               Официален вестник на Европейския съюз

               C 83/4

         РЕШЕНИЕ НА СЪВЕТА
   от 7 март 2011 година
   за назначаване на членове и заместник-членове на управителния съвет на Европейската фондация за подобряване на условията на живот и труд от Гърция, Франция, Италия, Унгария и Словакия
   2011/C 83/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (1), и по-специално член 6 от него,
   като взе предвид списъците с кандидати, представени на Съвета от правителствата на държавите-членки и от организациите на работниците и организациите на работодателите,
   като има предвид, че:

               (1)

               С решение от 22 ноември 2010 г. (2) Съветът назначи членовете и заместник-членовете на управителния съвет на Европейската фондация за подобряване на условията на живот и труд за периода от 1 декември 2010 г. до 30 ноември 2013 г., с изключение на някои членове.

               (2)

               Правителствата на Гърция, Франция, Италия, Унгария и Словакия и организациите на работниците представиха кандидатури за определен брой свободни места,

         ПРИЕ НАСТОЯЩОТО РЕШЕНИЕ:
   Член 1
   За членове и заместник-членове на управителния съвет на Европейската фондация за подобряване на условията на живот и труд за периода до 30 ноември 2013 г. се назначават:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Членове

               Заместник-членове

               Италия

               Г-н Michele TIRABOSCHI

               Г-н Francesco CIPRIANI

               Унгария

               Г-жа Eszter ENYEDI

               Словакия

               Г-жа Lilit MAMIKONYAN

               Г-жа Silvia GREGORCOVÁ

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Гърция

               Г-н Alexandros KALIVIS

               Г-н Konstantinos ISSYCHOS

               Франция

               Г-н Jean Jacques DANIS

               Унгария

               Г-н László GYIMESI

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на неговото приемане.

      Съставено в Брюксел на 7 март 2011 година.

            За Съвета

            Председател

         CZOMBA S.

      (1)  ОВ L 139, 30.5.1975 г., стр. 1.

      (2)  ОВ C 322, 27.11.2010 г., стр. 8.


title: Решение на Съвета от 29 април 2004 година за подписване и временно прилагане на протокол към Споразумението за партньорство и сътрудничество, създаващо партньорство между Европейските общности и техните държави-членки, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0535

Официален вестник n° L 224 , 16/08/2006 стр. 0008 - 0009

		20040429Решение на Съветаот 29 април 2004 годиназа подписване и временно прилагане на протокол към Споразумението за партньорство и сътрудничество, създаващо партньорство между Европейските общности и техните държави-членки, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/535/EO)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 44, параграф 2, последното изречение от член 47, параграф 2 и членове 55, 57, параграф 2, членове 71, 80, параграф 2, членове 93, 94, 133 и 181а, във връзка с член 300, параграф 2, първа алинея, първо изречение от него,като взе предвид Договора за присъединяване от 2003 г., и по-специално член 2, параграф 3 от него,като взе предвид Договора за присъединяване от 2003 г., и по-специално член 6, параграф 2 от него,като взе предвид предложението на Комисията,като има предвид, че:(1) На 8 декември 2003 г. Съветът е оправомощил Комисията от името на Общността и нейните държави-членки да договори с Република Молдова протокол към Споразумението за партньорство и сътрудничество във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, като се предвидят известни технически корекции, свързани с институционалното и правно развитие вътре в Европейския съюз.(2) С възможност за неговото сключване на по-късна дата, протоколът е бил договорен между страните и сега следва да бъде подписан от името на Европейската общност и нейните държави-членки.(3) Протоколът следва да се прилага временно, от датата на присъединяване, до приключване на съответните процедури за неговото официално сключване.РЕШИ:Член 1Председателят на Съвета е оправомощен да посочи лице/а, упълномощено да подпише, от името на Европейската общност и нейните държави-членки, протокол към Споразумението за партньорство и сътрудничество, създаващо партньорство между Европейските общности, от една страна, и Република Молдова, от друга, във връзка с присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз, с възможност за сключване на по-късен етап.Текстът на протокола е приложен към настоящото решение [1].Член 2До влизането му в сила, протоколът следва да се прилага на временна основа, считано от датата на присъединяване.Съставено в Люксембург на 29 април 2004 година.За СъветаПредседателM. McDowell[1] ОВ L 224, 16.8.2006 г., стр. 10.--------------------------------------------------


title: Решение (ОВППС) 2017/1427 на Съвета от 4 август 2017 година за изменение на Решение (ОВППС) 2015/1333 относно ограничителни мерки с оглед на положението в Либия

text:
               5.8.2017

               BG

               Официален вестник на Европейския съюз

               L 204/99

         РЕШЕНИЕ (ОВППС) 2017/1427 НА СЪВЕТА
   от 4 август 2017 година
   за изменение на Решение (ОВППС) 2015/1333 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 31 юли 2015 г. Съветът прие Решение (ОВППС) 2015/1333 (1).

               (2)

               На 29 юни 2017 г. Съветът за сигурност на Организацията на обединените нации (ССООН) прие Резолюция 2362 (2017), с която приложното поле на мерките се разширява и обхваща плавателни съдове, които товарят на борда, превозват или разтоварват нефт, включително суров нефт и рафинирани нефтопродукти, които незаконно се изнасят или има опит да бъдат изнесени от Либия, и допълнително се конкретизират критериите за включване в списъка.

               (3)

               Поради това Решение (ОВППС) 2015/1333 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2015/1333 се изменя, както следва:

               1)

               В член 6 параграф 1 се заменя със следното:
               „1.   Държавите членки могат, в съответствие с точки 5—9 от Резолюция 2146 (2014) на ССООН и точка 2 от Резолюция 2362 (2017) на ССООН, да извършват проверки на посочени плавателни съдове в открито море, като използват всички мерки, съобразени с конкретните обстоятелства, при пълно спазване на международното хуманитарно право и международното право в областта на правата на човека, в зависимост от това кое е приложимо, да извършват такива проверки и да нареждат на плавателните съдове да предприемат подходящи действия за връщане в Либия на нефта, включително суровия нефт и рафинираните нефтопродукти, със съгласието и като се координират с правителството на Либия.“.

               2)

               Член 7 се изменя, както следва:

                           а)

                           параграф 1 се заменя със следното:
                           „1.   Държава членка, която е държава на знамето на посочен плавателен съд, ако така е определено в акта за посочването му от Комитета, нарежда на плавателния съд да не товари на борда си нефт, включително суров нефт и рафинирани нефтопродукти, незаконно изнесени от Либия, да не ги превозва или разтоварва без указания на звеното за контакт на правителството на Либия, посочено в точка 3 от Резолюция 2146 (2014) на ССООН.“;

                           б)

                           параграф 5 се заменя със следното:
                           „5.   Забраняват се финансовите операции, свързани с нефт, включително суров нефт и рафинирани нефтопродукти, незаконно изнасяни от Либия на борда на посочени плавателни съдове, от страна на граждани на държавите членки или образувания под тяхната юрисдикция или от териториите на държавите членки, ако така е определено в акта за посочването им от Комитета.“.

               3)

               В член 8 параграф 1 се заменя със следното:
               „1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени от Съвета за сигурност или от Комитета, за които се прилагат ограничения за пътуване в съответствие с точка 22 от Резолюция 1970 (2011) на ССООН, точка 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН и точка 11 от Резолюция 2362 (2017) на ССООН, и които са включени в списъка в Приложение I.“.

               4)

               В член 9 параграф 1 се заменя със следното:
               „1.   Замразяват се всички финансови средства, други финансови активи и икономически ресурси, притежавани или контролирани пряко или непряко от лица и образувания, посочени от Съвета за сигурност или от Комитета и подлежащи на замразяване на активите в съответствие с точка 22 от Резолюция 1970 (2011) на ССООН, точки 19 и 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН и точка 11 от Резолюция 2362 (2017) на ССООН, и които са включени в списъка в Приложение III.“.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 4 август 2017 година.

            За Съвета

            Председател

         M. MAASIKAS

      (1)  Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на решение 2011/137/ОВППС (ОВ L 206, 1.8.2015 г., стр. 34).